projecte-aina/catalan_government_crawling huggingface dataset:
La consellera Bassa va fer-ne balanç en presentar una jornada sobre Noves Oportunitats amb empreses i joves
La consellera Bassa va presentar a Girona la jornada "Sí, sóc capaç!", adreçada a empreses que volen oferir noves oportunitats a joves que no tenen titulació
A la demarcació de Girona hi ha 8.519 persones inscrites a la Garantia Juvenil, 3.249 de les quals es troben en situació d'alta a la Seguretat Social.
Les xifres dupliquen les del maig de l'any passat, quan a Girona s'havien apuntat al programa 3.958 persones.
A Catalunya, la Garantia Juvenil compta amb 70.984 persones inscrites, 26.141 de les quals ja treballen.
La Garantia Juvenil és una iniciativa d'ocupació de la Unió Europea per reduir l'atur juvenil, impulsada a Catalunya a través del Servei Públic d'Ocupació de Catalunya (SOC).
La consellera de Treball, Afers Socials i Famílies, Dolors Bassa, en va fer balanç durant la seva visita divendres passat a dues iniciatives gironines del SOC en el marc del programa europeu.
Així, Bassa va conèixer, en primer lloc, el Projecte Singular d'arts escèniques "Fama", desenvolupat per l'Associació Dansa, Ball i Esport.
Trenta joves participen en aquesta formació integral en què aprenen dansa, música i teatre amb la finalitat de capacitar-los per organitzar qualsevol tipus d'espectacle, tant pel que fa a la creació com al desenvolupament tècnic.
Després, la consellera va presidir la jornada "Sí, SOC capaç!", que va reunir empreses i joves del Centre de Noves Oportunitats El Balcó de Girona amb l'objectiu d'aconseguir contractacions per als joves que es formen al centre.
Noves Oportunitats és un programa de la Garantia Juvenil que ofereix un itinerari de llarg recorregut a persones joves que no compten amb cap titulació.
Dolors Bassa va assegurar que la Garantia Juvenil és "un instrument clau en la lluita per reduir l'atur entre el jovent".
En aquest sentit, va recordar que "la prioritat del Govern en matèria d'emancipació juvenil és impulsar actuacions que garanteixin la igualtat d'oportunitats entre aquest col·lectiu".
Per això, va afegir, "cal esmerçar tots els esforços a lluitar contra l'atur juvenil i la precarietat laboral i impulsar polítiques de formació i d'inserció que contribueixin a generar oportunitats reals per al jovent".
A Girona, la Garantia Juvenil treballa, entre d'altres, amb accions d' orientació i suport a la cerca de feina; programes de segona oportunitat (Formació i Inserció del Departament d'Ensenyament i els Centres de Noves Oportunitats); formació professionalitzadora (destacant aquella en TIC i idiomes, o l'adaptada a les necessitats de les empreses tecnològiques de Catalunya); Programes Integrals que combinen orientació, formació i experiència; programes de primera experiència laboral; suport a l'emprenedoria; i els Projectes Singulars.
A Catalunya, la Garantia Juvenil compta amb 70.984 persones inscrites, 26.141 de les quals estan en situació d'alta a la Seguretat Social
La Fundació Intermedia va celebrar ahir la cloenda del Programa Singular 2019, impulsat i finançat pel SOC, el Ministeri de Treball i el Fons Social Europeu amb la Garantia Juvenil.
El responsable de l'Àrea d'Ocupació Juvenil del Servei Públic d'Ocupació de Catalunya, Jesús Quiroga, i el responsable de Planificació i Assistència Tècnica Juvenil, Àlex Plana, van ser-hi presents.
Durant l'acte es va fer balanç de les formacions que s'han fet al llarg de l'any, enfocades als nous mercats:
Cada curs disposa amb una sèrie de mòduls transversals com poden ser anglès adaptat a la formació; Eines digitals 3.0 i Transformació Digital.
Quatre dels joves participants també van parlar de les seves experiències durant el procés formatiu en una taula rodona.
Pel que fa als resultats del programa, es va destacar el compliment del percentatge d'inserció al qual es van comprometre.
Actualment tenen 41 persones treballant de 100 participants.
L'objectiu és subvencionar projectes que promoguin la millora de l'ocupabilitat de les persones joves i n'incentivin la seva contractació laboral
S'obre la convocatòria anticipada per a l'any 2020 per a la concessió de subvencions destinades al finançament dels projectes singulars de la Línia 1, que promou el Servei Públic d'Ocupació de Catalunya.
Els Projectes Singulars de la Garantia Juvenil tenen l'objectiu de reforçar les competències professionals de les persones joves principalment desocupades i no integrades en el sistema d'educació o formació.
En aquesta línia, els Projectes Singulars ofereixen als joves:
Per a més informació, podeu posar-vos en contacte amb nosaltres a través del correu electrònic [EMAIL]
Els joves migrants que hi van arribar com a menors no acompanyats practiquen la llengua i els alumnes treballen valors
L' Ossama El Guennouni és un jove d'origen marroquí que va arribar a Catalunya amb 16 anys després d'un llarg i dur viatge amb patera des del seu país.
La Precious Austin és una noia del Níger que també va arribar a Catalunya, en el seu cas, amagada en un camió.
Tots dos participen en un programa de Noves Oportunitats a Lleida, finançat pel Servei Públic d'Ocupació de Catalunya i el Fons Social Europeu, a partir del qual ajuden els mestres de tres escoles de la ciutat a treballar amb nens i nenes de tercer i quart de primària.
El benefici és mutu: la canalla treballa els valors gràcies a l'oportunitat de conèixer l'experiència vital de dos menors no acompanyats mentre que l'Ossama i la Precious practiquen la llengua.
Aquesta iniciativa funciona com una comunitat d'aprenentatge i a través d'aquesta experiència s'impliquen també les famílies i les entitats del barri.
De moment el programa està donant tan bon resultat que els impulsors es plantegen ampliar-lo per estendre aquesta lliçó de solidaritat i humanitat a més escoles.
A l'Ossama li agraden els nens i aprendre coses noves, li agradaria ser cuiner o mecànic i continuar aprenent.
La Precious té moltes ganes d'ensenyar, se n'alegra d'haver fet amigues a l'escola i d'aprendre el català gràcies als nens.
El Centre de Noves Oportunitats del Maresme-Vallès amplia les seves instal·lacions amb una nova seu a Mataró
El Centre de Noves Oportunitats (CNO) Maresme-Vallès ha ampliat les seves instal·lacions amb una nova seu a Mataró.
El nou equipament permetrà reforçar encara més l'atenció als i les joves d'entre 16 i 24 anys no escolaritzats i que no treballen als quals s'adreça aquest servei.
Al CNO se'ls proporciona, entre d'altres, formació en competències bàsiques i preparació pel retorn al sistema educatiu i formació en competències transversals.
Les actuacions i programes que desenvolupen s'inscriuen en les iniciatives de la Garantia Juvenil impulsades pel Servei públic d'Ocupació de Catalunya i finançades pel Fons Social Europeu.
El Centre de Noves Oportunitats del Maresme-Vallès acull actualment 402 joves en els 11 punts d'actuació de què disposa: Mataró, Sant Celoni, Granollers, Barberà del Vallès, Canet de Mar, Arenys de Mar, Masnou, Rubí, Gualba, Sabadell i Terrassa, que disposen de dos punts a la mateixa ciutat.
El projecte es desenvolupa, per tant, en tres comarques (Maresme, Vallès Oriental i Vallès Occidental) gràcies a la UTE formada per la Fundació Intermedia i la Fundació Main.
A l'acte d'inauguració va assistir el conseller de Treball, Afers Socials i Famílies, Chakir El Homrani, acompanyat de l' alcalde de Mataró, David Bote, entre d'altres responsables de l'equipament i projecte.
Un dels programes que també desenvolupa el CNO Maresme-Vallès és el de Primera Oportunitat, dissenyat per atendre als menors estrangers sense referents que arriben a Catalunya i que tenen un gran desconeixement dels elements que permeten viure i treballar al país.
El programa de Primera Oportunitat, que ja ha atès a més de 500 joves migrats sols, dona l'oportunitat als menors d'entrar en contacte amb el món educatiu i laboral, compartir noves experiències amb joves que viuen la mateixa situació i fer-se un lloc en una societat totalment nova.
Cada territori té diferents punts d'actuació per disposar del major nombre d'instal·lacions i fer una atenció de proximitat i qualitat als joves
Es tracta de contractes de 6 mesos per treballar en ajuntaments, consells comarcals i entitats sense afany de lucre arreu del territori
La Garantia Juvenil ofereix 1181 contractes per a persones joves que tenen titulació universitària, o de cicles formatius, o bé que han obtingut un certificat de professionalitat.
Es tracta de contractes en pràctiques per treballar en ajuntaments, consells comarcals i entitats sense afany de lucre arreu del territori.
La persona jove interessada en ser contractada ha de complir els següents requisits:
-Estar inscrita com a persona demandant d'ocupació no ocupada ( DONO ) al Servei Públic d'Ocupació de Catalunya.
-Acreditar la possessió d'un títol universitari o de formació professional de grau mig o superior o títols oficialment reconeguts com equivalents, o d'un certificat de professionalitat, que habiliti per a l'exercici professional.
-Complir els requisits que exigeix la modalitat del contracte de treball en pràctiques.
Així mateix, a través de les oficines del SOC s'informarà als joves interessats que compleixin els requisits citats sobre les places ofertades per part de 349 Ajuntaments, 40 Consells Comarcals i 156 Entitats Sense Ànim de Lucre.
Per a més informació us podeu adreçar a una Oficina Jove o a l' Oficina de Treball que us correspon.
Apropa't a la teva Oficina de Treball!
Un pla per informar i acompanyar els joves en la seva transició de l'escola al món laboral
El SOC obre una nova convocatòria del Programa Referent d'Ocupació Juvenil amb l'objectiu d' informar i acompanyar les persones joves més vulnerables en la seva transició de l'escola al món laboral.
Un total de 88 professionals, 7 més que a la darrera convocatòria, proporcionaran una atenció personalitzada i individualitzada als joves, sobretot als més vulnerables, i treballaran a les oficines Joves de manera coordinada amb centres educatius, dispositius de salut i serveis socials.
L'objectiu d'aquesta xarxa, que es va presentar a principis d'any a Barcelona un cop finalitzat el projecte de la Xarxa d' Impulsors, passa per assegurar una resposta integral als joves que impulsi la seva formació professionalitzada i una posterior inserció laboral de qualitat.
En aquesta línia, es pretén donar una atenció especialitzada als joves menys preparats o amb dificultats d'índole social perquè accedeixin a una formació especialitzada i posteriorment a un lloc de treball.
El termini de presentació de sol·licituds per a aquelles entitats que volen contractar personal referent és des del 22 d'octubre fins al 8 de novembre de 2019, inclòs.
Els contractes han de finalitzar com a màxim el 31 de desembre de 2020, inclòs.
88 professionals proporcionaran una atenció personalitzada als joves menys preparats o amb dificultats d'índole social perquè accedeixin a una formació especialitzada i posteriorment a un lloc de treball
L'objectiu és finançar les despeses de mobilitat de les persones joves que han participat en aquest programa
El SOC obre la convocatòria del 2019 per a la concessió d'ajuts a les entitats que han estat beneficiàries en els projectes Singulars 2018 de la Garantia juvenil, i que hagin finançat mitjançant fons propis, les despeses de mobilitat de les persones joves per facilitar la seva assistència a les actuacions programades en els seus projectes.
28 joves menors no acompanyats finalitzen amb èxit el programa de Primera Oportunitat a la Catalunya Central
Prop d'un centenar de joves d'entre 16 i 24 anys es van aplegar en un acte a Manresa en el que es va fer entrega a 28 joves menors no acompanyats d'un diploma que acredita que han finalitzat amb èxit el programa de la Primera Oportunitat.
Primer Oportunitat és un itinerari, impartit a través dels diferents Centres de Noves Oportunitats del territori, que neix amb l'objectiu principal de donar resposta a un requeriment de formació de la població de menors sense referents que arriben a Catalunya.
"És el primer títol que m'han donat a la vida" va afirmar un dels joves participants mentre es fotografiava amb el diploma per enviar-li a la seva família.
Els professionals i equips tècnics que participen del programa van posar en valor l'esforç dels nois i noies que, malgrat la situació en la que es troben, han completat amb èxit la formació, i els van encoratjar a aprofitar les oportunitats que els donin.
L'acte també va servir per presentar "L'hivernacle", una espectacular cúpula de llum que han creat un grup de joves de l'Anoia dins el curs de soldadura impartit per l'artista Raül M. Beteta.
Al llarg de la presentació de l'estructura de ferro, tela i llum, un dels joves participants va explicar al públic que mai no s'hauria imaginat participar en un projecte artístic d'aquestes característiques i arribar fins al final.
"Jo era dels que sempre ho abandonava tot a mitges", comentava.
En l'anterior edició del curs de soldadura, els joves van desenvolupar "L'arbre de les oportunitats", una escultura de ferro i xapa que cobra vida amb moviment i llum, i que es va poder veure a la Fira Mediterrània i en altres certàmens artístics i espais culturals com el CosmoCaixa o comercials com l'Illa Diagonal.
Durant l'acte es van donar a conèixer els resultats globals de l'activitat del Centre de Noves Oportunitats que porten a terme AMPANS i Intermèdia a 10 municipis de les comarques de la Catalunya central.
La segona edició del programa, engegat l'any 2018, ha acompanyat 331 joves d'entre 16 i 24 anys que no treballen i que han abandonat prematurament els estudis.
El programa ha aconseguit 60 retorns al sistema educatiu, 34 insercions laborals, 98 contractes de pràctiques i 7 projectes comunitaris d'impacte.
En total s'han portat a terme 16 formacions a mida, 2 certificats de professionalitat i 2 programes de formació i inserció.
S'ha contactat amb un total de 251 empreses, 118 de les quals han col·laborat activament en el programa.
331 persones joves han estat ateses amb el programa Primera Oportunitat
Un programa a mida dels joves que els ofereix formació especialitzada per a treballar en sectors laborals concrets, suport a l'emprenedoria o mobilitat internacional
S'inicia una nova edició dels Projectes Singulars, un programa de la Garantia Juvenil que neix amb l'objectiu de reforçar les competències professionals de les persones joves principalment desocupades i no integrades en el sistema d'educació o formació.
En aquesta edició, també poden participar persones joves ocupades que vulguin millorar les seves competències.
En aquesta línia, els Projectes Singulars ofereixen als joves:
En l'edició anterior van participar al voltant de 3.000 joves.
Gairebé la meitat va aconseguir un contracte laboral i tots van rebre orientació i/o formació per millorar les seves competències i afavorir la seva inserció al mercat de treball.
Així mateix, com a novetat d'aquest any, les empreses podran beneficiar-se d' ajuts per a la contractació dels joves participants durant un període superior a 6 mesos.
De la mateixa manera, les persones joves interessades poden adreçar-se a l'Oficina de Treball que els correspon o cercar el projecte Singular que més s'adequa al seu perfil al mapa d'entitats col·laboradores.
Per a més informació, podeu posar-vos en contacte amb nosaltres a través del correu electrònic [EMAIL]
Un gran punt de connexió entre la població jove i tota l'oferta formativa i laboral
El Servei Públic d'Ocupació de Catalunya (SOC) ha participat a la segona edició del Saló de l'Ocupació Juvenil, que ha tingut lloc del 21 al 22 de març, tancant portes al recinte firal de Montjuïc amb 17.420 visitants, 7000 més que en la primera edició.
El Saló, emmarcat dins de la Setmana de la Formació i el Treball, ha coincidit amb la 30a edició del Saló de l'Ensenyament i la 16a de Futura, el saló dels màsters i postgraus, per tant, ha estat un gran punt de connexió entre la població jove i tota l'oferta formativa i laboral.
La cita s'ha organitzat amb l' objectiu principal de promoure l'ocupació entre les persones menors de 35 anys i de fomentar la contractació juvenil.
Durant els dos dies del Saló, més de 200 professionals han atès els visitants i els han dissenyat un itinerari d'acord amb el perfil de cada jove.
En el marc del Saló, els joves, tant universitaris i altament qualificats com els qui pateixen les situacions més vulnerables, han pogut posar-se en contacte amb empreses, serveis públics i entitats i conèixer de primera mà els requeriments del mercat laboral.
30 empreses de 8 sectors diferents han estat presents per orientar els joves sobre les passes a seguir en la cerca de feina.
Les empreses que han participat compleixen amb els requisits de que el sou mínim ofert ha de ser de 1.000 euros i la durada mínima del contracte ha de ser de 6 mesos.
Aquest any, per primera vegada, també hi ha participat 9 universitats i el Consell Interuniversitari de Catalunya, que s'han adreçat especialment als estudiants dels darrers cursos dels estudis universitaris.
Ha comprès 8 espais dels diferents sectors per conèixer els recursos i serveis públics existents, rebre assessorament sobre drets i deures laborals, apropar-se al mercat laboral, descobrir noves ocupacions i oficis, o conèixer entitats del tercer sector o el món de l'emprenedoria.
En aquest sentit, el SOC, ubicat a l'espai "Coneix", ha ofert informació sobre els serveis i programes ocupacionals per a les persones joves que desenvolupa en el marc de la Garantia Juvenil, i també l'oportunitat de registrar-s'hi in situ per així poder participar-hi.
Ha estat un espai tant per a joves universitaris i altament qualificats com per als qui pateixen les situacions més vulnerables
El programa pretén generar noves oportunitats per a aquests joves per accedir al mercat de treball i aconseguir una ocupació un cop tornin a Catalunya
Aquesta setmana, 6 joves d'entre 18 i 29 anys amb discapacitat, han marxat a Wernigerode (Alemanya) per realitzar un període de pràctiques de 2 mesos a diverses empreses, en el marc del programa TLN Mobilicat de la Garantia Juvenil.
L'objectiu del programa és facilitar la inserció laboral dels joves mitjançant un itinerari personalitzat d'acompanyament i suport, amb aprenentatge pràctic i formatiu a l'estranger, a partir dels seus interessos i motivacions.
El grup estarà fins a finals de juny a Alemanya acompanyat d'un tutor i després comptaran amb un procés d'orientació per ajudar-los a trobar una feina.
El programa pretén generar noves oportunitats per a aquests joves per accedir al mercat de treball i aconseguir una ocupació un cop tornin a Catalunya.
Previ a l' e xperiència laboral pràctica, els participants han realitzat una fase de preparació i capacitació amb formació lingüística i preparació intercultural, amb sessions informatives sobre les característiques socials, laborals i culturals del país d'acolliment.
La Garantia Juvenil garanteix oportunitats per als joves i ofereix ajuts per a les empreses, basant-se en programes de:
Si compleixes els requisits, en un termini de quatre mesos, la Generalitat t'oferirà una oferta de treball, unes pràctiques en una empresa o la formació necessària per a accedir al mercat laboral.
Textos legals i altra documentació d'interès sobre el marc i el desenvolupament de la Garantia Juvenil
Indicacions i recursos gràfics per a la correcta difusió de les actuacions de la Garantia Juvenil
Resum de les sessions internacionals del cicle "Polarització i diàleg en societats democràtiques", organitzat per l'ICIP, el CIDOB, la Fundación Cultura de Paz i el Club de Roma.
Analitza els casos del Regne Unit, Itàlia, els Estats Units i el món postpandèmia.
Nou títol de la col·lecció "Clàssics de la pau i la noviolència", publicat per l'ICIP i Angle Editorial.
Nou llibre de la col·lecció "Paz y seguridad", editat per l'ICIP i Bellaterra edicions.
El monogràfic aborda el fenomen de les desaparicions forçades des d'una mirada de construcció de pau, amb vuit articles centrals i quatre entrevistes a familiars de persones desaparegudes.
Videoclip enregistrat a l'estudi professional "La Conga Music" de Sabadell com a Premi del III Concurs ICIP de Hip-hop per la Pau en la Modalitat 1, amb el suport artístic i tècnic de Versembrant.
Les guanyadores són Las Fugitivas del Silencio, de l'INS Manuel Vázquez Montalbán de Sant Adrià del Besòs.
La majoria de les publicacions de l'Institut Català Internacional per la Pau estan disponibles en format PDF.
Si desitgeu rebre alguna edició en paper us podeu posar en contacte amb l'ICIP a través del correu electrònic [EMAIL]
Totes les publicacions de l'ICIP es poden consultar a la Biblioteca de l'ICIP, situada al carrer Tapineria 10, 1a planta, de Barcelona.
Els programes de desarmament, desmobilització i reinserció (DDR) han estat un component essencial de la construcció de pau en el postconflicte.
Però a la pràctica aquests programes han generat més preguntes que respostes.
Contribueixen realment a l'estabilització del postconflicte i a la reintegració dels excombatents?
Desmond Molloy ha escrit un llibre essencial sobre un dels aspectes més importants del treball per a la pau: convertir rebels i soldats en ciutadans.
A partir d'una àmplia experiència personal i de la seva investigació acadèmica, Molloy fa un repàs als èxits i fracassos de les múltiples campanyes de DDR en les quals ha treballat.
Tancar la gran bretxa entre la teoria i la pràctica no és fàcil, especialment en el camp del treball per la pau.
L'autor incideix en que aquests programes són, sovint, un assumpte de confiança: si un soldat abaixa l'arma, no és tant fruit del disseny de DDR o d'altres models complexos, sinó perquè té la confiança que les armes ja no seran necessàries en el futur.
Els programes DDR només poden fer una contribució modesta però vital en aquesta percepció.
Una lectura obligatòria tant per a acadèmics com per a professionals sobre el terreny.
Desmond Molloy és director de programes a la Nippon Foundation a Myanmar, on se centra en el disseny i la gestió dels programes integrats per a la construcció de la pau.
Acadèmic especialista en desarmament, desmobilització i reinserció (DDR), el seu treball ha contribuït a l'evolució d'enfocaments innovadors per als excombatents i els membres de grups armats en molts entorns postconflicte.
Va treballar vint anys com a oficial a les Forces de Defensa irlandeses i va participar en diverses missions de l'ONU a la República Democràtica del Congo, Bòsnia i Hercegovina, Ruanda, Etiòpia, Kosovo i Timor Oriental.
Va ser cap de la secció DDR de l'ONU a Sierra Leone i a Haití, on va posar a prova nous enfocaments innovadors per a la reducció de la violència comunitària.
Posteriorment ha treballat al Delta del Níger i amb el PNUD a Somàlia, Sri Lanka i Nepal.
El projecte Càpsules de Pau és una coproducció de l'ICIP i el Col·lectiu Contrast que vol mostrar la diversitat de visions i expectatives que es projecten sobre la paraula Pau.
Persones d'arreu del món - investigadors, acadèmics i persones que han viscut de prop un conflicte - responen a la pregunta: Què és per a tu la pau? posant-la en relació amb l'experiència viscuda en països en conflicte o amb el seu compromís contra la guerra i amb la construcció de la pau.
El projecte compta amb un centenar de reflexions editades en vídeo i recollides en aquest espai web i al canal Youtube de l'ICIP.
Les diferents Càpsules de Pau es poden consultar pel nom dels participants i pel país d'origen, amb el suport també d'un mapa.
Així mateix, el projecte s'acompanya d'un seguit de materials educatius pensats per treballar el concepte de Pau a les escoles.
Des que l'any 2009 s'immolés el primer tibetà dins el Tibet, les auto-immolacions han obert un nou episodi en el seu llarg conflicte amb la Xina.
En els últims temps, però, l'escalada de casos de tibetans que es prenen foc en senyal de protesta ha augmentat considerablement, posant en qüestió moltes de les premisses amb què la comunitat tibetana a l'exili treballa per tal d'assolir una solució pacífica a la disputa.
Aquest reportatge forma part del cos de treballs periodístics que l'ICIP i Namuss Films estan realitzant al voltant del conflicte tibetà i que s'aniran difonent en els propers mesos.